*6. melléklet a 428/2016. (XII. 15.) Korm. rendelethez*

**A központi költségvetésből folyósított támogatás mértékének megállapításához szükséges adatszolgáltatás (művészeti évadbeszámoló) színház, balett-együttes és táncegyüttes részére**

I. Szöveges évadértékelés

Az értékelés során csak az előadó-művészeti szervezet szempontjából értelmezhető információkat, adatokat kell megadni.

Projekt, produkció, rendezvény, esemény bemutatása esetén nézőszámot, nettó bekerülési költséget és a tárgyévadban realizált nettó bevételt is meg kell adni.

A kulturális szolgáltatásokkal kevésbé ellátott régiók meghatározása a kedvezményezett térségek besorolásáról szóló 311/2007. (XI. 17.) Korm. rendelet 2. melléklete alapján történhet.

1. társulati művészeti-szakmai közösségépítő tevékenység bemutatása
2. az évadra kitűzött ez irányú célok és azok megvalósulása, e vonatkozásban különösen a továbbképzés, workshop, tanulmányutak szervezése, vendégművészek – rendezők, tervezők – meghívásának ismertetése

A Trafó Kortárs Művészetek Háza befogadó színház – nincs állandó társulata.

1. társulati tagok egyéb, a szervezet működéséhez közvetlenül nem kapcsolódó művészi tevékenységének bemutatása, ennek keretében különösen a vendégszereplések más előadó-művészeti szervezet produkciójában, filmben, rádióban

A Trafó Kortárs Művészetek Háza befogadó színház – nincs állandó társulata.

1. a társulat foglalkoztatottsága, munkamegosztása, ennek keretében különösen művészi vagy művészeti munkakörben foglalkoztatottak által teljesített produkciók, a társulat leterheltsége, szabad kapacitása tekintetében

A Trafó Kortárs Művészetek Háza befogadó színház – nincs állandó társulata.

1. hazai és nemzetközi szakmai és művészeti kapcsolatépítési és együttműködési gyakorlat bemutatása
2. együttműködések, projektek bemutatása, ennek keretében különösen időbeli hatályuk, tartalmi-tematikai összefoglalásuk, a hosszú távú együttműködés esetén a már megvalósult, a lekötött programok, továbbá a jövőbeli programütemezés bemutatása

A Trafó Kortárs Művészetek Háza befogadó színház – nincs saját társulata, működése hazai és külföldi alkotókkal/társulatokkal folytatott együttműködéseken alapul. Nemcsak befogad/megvásárol kész előadásokat, hanem együttműködések révén előadásokat, produkciókat generál és fejleszt. Nemcsak magyar alkotókkal/társulatokkal/produkciós- és inkubátorházakkal (mint például a Sín Kulturális Központ, a FÜGE, a Műhely Alapítvány) valósít meg közösen koprodukciós együttműködéseket, hanem folyamatosan bővülő kapcsolatrendszere és egyre stabilabb nemzetközi hírneve révén külföldi együttműködései is egyre számosabbak. **Négy**uniós projektekben is partner a Trafó. A **DNA** a táncra fókuszál, a **NOW** a menedzser-gyakorlatot fejleszti, a **SOURCE** a rövid színházi formákra koncentrál, a **Journeys Europe** pedig a szolidaritás és aaz együttműködés művészi megjelenítésére koncentrál. Éppen ezeknek a hálózatoknak a segítségével évről évre egyre többet próbálunk tenni azért, hogy a hazai művészek számára is további új lehetőségek nyíljanak meg külföldi együttműködésekre, koprodukciók megvalósítására. Tagja vagyunk a **Magyar Színházi Társaság**nak, és az **IETM** nemzetközi szervezetének, de **Munkaasztal** elnevezéssel hálózatot alakítunk a független területen, befogadó színházakkal (MU, Jurányi, Szkéné, Bethlen Téri Színház) és fejlesztő szervezetekkel (Műhely Alapítvány, Sín Kulturális Központ), rendszeresen helyet és szervezési hátteret biztosítunk a **Menedzser-klubnak**, részt veszünk a főváros által generált **Staféta** és **Titánium** projektekben. Állandó partnerünk. Folyamatosan együtt dolgozunk a Café Budapestet és a Budapesti Tavaszi Fesztivált működtető **Budapesti Fesztivál-és Turisztikai Központ**tal. Nemzetközi partnereink, a **Goethe Intézet**, a budapesti és a párizsi központú **Institute Francais** támogatása jelentős segítséget jelent munkákban. Ebben az évadban még szorosabbra fontuk viszonyunkat a művészeti felsőoktatás intézményeivel: a **Színház- és Filmművészeti Egyetem**mel, a **Magyar Képzőművészeti Egyetem**mel, a **Moholy Nagy Művészeti Egyetem**mel, a **Budapesti Kortárstánc Főiskolá**val és a **Budapesti Metropolitan Egyetem**mel.

1. meghívott művészek vagy előadások, illetve csereelőadások és vendégszereplések felsorolása, rövid bemutatása

Magyar utánjátszás

**SZÍNHÁZ**

Almássy Bettina: Családi Al-Bumm

Bölcs Kavics: Videójáték-gyakorlatok

Dollár Papa Gyermekei: A gyermek

Dollár Papa Gyermekei: a TÁGRA ZÁRT SZEMEK próbája

Dollár Papa Gyermekei: Csehov

Dollár Papa Gyermekei: Otthon (August Strindberg: A pelikán)

Dollár Papa Gyermekei: Szerelem (Henrik Ibsen: Kis Eyolf)

Forte Társulat / Tar Sándor-Keresztury Tibor: A te országod

HALAS Dóra – NAGY Fruzsina: Tabu kollekció

Hudi László: Optimista est

Kálmán Eszter: A tó

Kárpáti-Fábián-Benkó: Dongó

Kelemen Kristóf: Miközben ezt a címet olvassák, mi magukról beszélünk

Kelemen Kristóf - Pálinkás Bence György: Magyar akác

Láng Annamária- Kristian Smeds (HU/FIN): Just Filming

Lázár Helga: Üvegbúrák

Mentőcsónak – „GYERE”: Szociopoly (társasjáték)

Mundruczó Kornél / Proton Színház: Frankenstein-terv

Mundruczó Kornél / Proton Színház: Szégyen

Mundruczó Kornél / Proton Színház: Látszatélet

Mundruczó Kornél / Proton Színház / Óbudai Danubia Zenekar: Winterreise

Pintér Béla és Társulata: Gyévuska

Pintér Béla és Társulata: Titkaink

Proton Színház / Bánki Gergely: 1 link

Schilling Árpád: A harag napja - egy balga szív dala

STEREO Akt / Boross Martin-Thury Gábor: Emlékek Klinikája

STEREO Akt / Parforum / Mural Morál / Csoszó Gabriella: JövőKÉP / Remake\_Bodony

Szálinger Balázs: Köztársaság

Szomolyai Magyar Roma Egyesület / Parforum: SzívHANG / Éljen soká Regina!

TÁP Színház: Az ölében én

TÁP Színház: magyarIQm

Titkos Társulat: Két nő

Víz/választó - vitaszínházi előadás

**TÁNC**

A Budapest Tánciskola estje - decemberi új bemutató

Beatles-vázlatok - a Budapest Tánciskola estje

Antré (N)extra // Valencia James: Between the World and Me

Antré 4. // Juhász Adél, Porteleki Áron: COEXIT

Antré 5. // AVOEC PERFORMANCE (USA-BR): RMQS

Antré 6. // Szeri Viktor: Get ahold of it

Antré 7. // Ziggurat Project & Munkácsy Eszter: ANXIETY

Az ArtMan Mozgásterápiás Művészeti Közhasznú Egyesület estje

bodylotion co-dance: L é p é s I d ő

Cserepes Gyula: Selfy

DART társulat: House Dopamine

Duda Éva Társulat / Movein Mission: Dupla est / Mesh és Breathe!

Frenák Pál Társulat: Lutte

Frenák Pál Társulat: Tricks & Tracks 2.

Hodworks: Pirkad

Mészáros Máté: Hinoki 2.0

Molnár Csaba és Márcio Canabarro: Winterreise

Molnár Csaba: Az ökör

Molnár Csaba: Eclipse

TáncMaraton 14.– Műhely Alapítvány

Timothy and the Things: Schrödingerre várva

Tünet Együttes: Apropó 2.0

Tünet Együttes: Az éjszaka csodái

Vadas Zsófia Tamara – Gryllus Ábris: Krund Ni Ovel

Valencia James: Between the World and Me

Vass Imre: R E M A K E

**BÁB**

Daniel Kehlmann: Rosalie elmegy meghalni

Gimesi Dóra: Szemenszedett mese

Gimesi Dóra: A Macskaherceg kilencedik élete

Borbáth Péter – Bodor Panna: Sündör és Niru

Lázár Helga: Gyásztánc

Az időnk rövid története - a győri Vaskakas Bábszínház és az ESZME közös előadása

**ÚJCIRKUSZ**

Freak Fusion: fightinGravity

**EGYÉB**

A Litera 15. előszilveszteri partija

Artman szakmai nap

Design7

MOME Digital Craft Lab - Fazekas Veronika: Medial Jewelry

NEXT FILM / coming of age - mozgóképes egyetemi szakok kisfilmjei

NEXT FILM / otthon/haza/táj - mozgóképes egyetemi szakok kisfilmjei

NEXT FILM / önreflexió/személyes múlt - mozgóképes egyetemi szakok kisfilmjei

NEXT IRODALOM / Hattyú és görény? - irodalom és politika

NEXT IRODALOM / Minek a múlt? - történelem és írás

NEXT IRODALOM / Neked magas? - pop és kultúra

PanoDráma: Szóról szóra / Vágvölgyi: arcvonal keleten

Pole Theatre Hungary művészi rúdtáncverseny – délutáni (középhaladó) program

Pole Theatre Hungary művészi rúdtáncverseny – esti (profi) program

Serafin Alvarez (SP), Karin Ferrari (AT), Szimán György (HU) performansz-előadások

smART! XTRA // ART & SCIENCE - INTERAKTÍV PREZENTÁCIÓ

smART! XTRA // AV composers

smART! XTRA // ÉSZLELÉS

smART! XTRA // FELÜLETEK

smART! XTRA // Frekvenciák

smART! XTRA // ILLÚZIÓK - InsideOut Escape Games (FI) – LaLuz Visuals – Látványház: MAGIC BOX

smART! XTRA // KÉPKOCKÁK

smART! XTRA // TÉRMANIPULÁCIÓ

V. Országos Team Slam Poetry Bajnokság Döntője

vass imre: játék a peremvidéken

Külföldi vendégjáték

**SZÍNHÁZ**

Miet Warlop (BE): Dragging the Bone

Agrupación Señor Serrano (ES): A House In Asia

Peter Brook (FR): Csatamező (Battlefield)

The International Institute of Politcal Murder/Milo Rau (CH-D): HATE RADIO

Benjamin Vandewalle (BE) & Yoann Durant (FR) & Soharóza (HU): Hear

**TÁNC**

Hiroaki Umeda (JAP): Drives (2016) & Holistic Strata (2011)

TAO Dance Theater (CHN): 6 & 7

L-E-V by Sharon Eyal & Gai Behar (ISR): OCD Love

Anton Lachky Company (SK/BE): Mellékhatások (Side Effects)

Sharon Eyal (IL): OCD Love

Emanuel Gat Dance (FR): SACRE / GOLD

GroundFloor Group (RO): Parental Ctrl

Jérôme Bel (FR): Gala

**ÚJCIRKUSZ**

C!RCA (AUS): Addigra mi lesz (What Will Have Been)

Compagnie XY (FR): Mégsincs este (Il n’est pas encore minuit…)

Compagnie Ieto (FR): Az egyensúlyvesztés ösztöne (L'instinct du déséquilibre)

Svalbard Company (SE): All Genius All Idiot

Blick Théatre (FR): [hullu]

1. fesztiválokon való részvétel

A Trafó által fejlesztett, általunk idén koprodukált projektek közül számosan utaznak a világban, elég, ha a tánc területén a **Cie Pál Frenák**, a **Timothy and the Things** az *Ökör*, *Eclipse* (koreográfus: Molnár Csaba) vagy a színházi térfélen a **Proton Színház**, a **Dollár Papa Gyermekei**, a **Stereo Akt, Molnár Csaba, a Timothy and the Things** vagy **a** Kelemen Kristóf rendezte: *Miközben****…*** nemzetközi sikereire utalunk. A **Forte Társulat** velünk koprodukcióban készült *A te országod* című produkciója pedig igazi fesztiváldarab lett – a POSZT programjába is bekerült, de megjárta a DESZKA Fesztivált, utazott Temesvárra, Székesfehérvárra és Szegedre is.

1. fesztiválszervezés, ennek keretében különösen a cél, valamint a célközönség meghatározása, az esemény hasznosulása kulturális, gazdasági és egyéb releváns szempontok alapján

Idén a legnagyobb vállalásunk a NEXTFESZT második kiadásának megszervezése volt 2017 január 11 és 26 között. A [második](http://trafo.hu/hu-HU/nextfeszt) NEXT fesztivál fókusza az alkotó és a néző viszonya a saját közösségéhez. A cél: bekapcsolni, összekapcsolni nézőt és előadót. Nem a távolból, hanem itt, a valóságban. Y generációs művészek friss és szeretni való előadásait próbáltuk megmutatni azoknak, akik ma akarták látni a jövőt. Rengeteg program volt a nagyteremben, a kistermekben és útközben; színház, tánc, performansz-előadások, csoportos kiállítás, smART, irodalmi viták,vizsgafilmek, beszélgetések és koncertek három hétbe sűrítve. Új arcokat mutattunk, izgalmasakat, közvetleneket, őszintéket. Mi volt a közös bennük? Ahogyan kapcsolódtak: közegükhöz, közösségükhöz, a világhoz, az emberekhez. 3 hét 35 esemény.

1. a repertoár-játszáshoz és a többtagozatos művészeti struktúrához kapcsolódó művészeti gyakorlat bemutatása
2. az évadra kitűzött célok és azok megvalósulásának tagozatonkénti összefoglalása, ennek keretében különösen műsorpolitikai célkitűzések és azok teljesülése, valamint a repertoár bemutatása

*A Trafó Kortárs Művészetek Háza Magyarországon egyedülálló, a nemzetközi kortárs színtérbe beágyazott befogadó hely, ahol a különböző műfajok – színház, tánc, újcirkusz, zene és vizuális művészetek – egyedi és autentikus módon jelennek meg.*

*A posztindusztriális térben működő intézmény szakmai programja egységes szemlélet szerint szerveződik, ugyanakkor sokoldalú, egyszerre kísérletező szellemiségű és nézőbarát, az új irányokra és a kulturális emlékezetre egyaránt épít, és mind hazai, mind külföldi művészek bemutatkozásának teret enged.  
Társadalmi kérdések iránt elkötelezett közvetítő helyszín, érték- és kontextusteremtő platform, új gondolatok és produkciók generátora. Előadásaival, koncertjeivel, kiállításaival, közösség- és közönségépítő programjaival több generációt megszólít, minden olyan nézőt, aki nyitott az újdonságra, egész működésében különös figyelmet fordítva a fiatal generációra –*szól a Trafó tágan értelmezett missziója.

A Trafó alapvető feladata a művészi innováció támogatása, ápolása, műfaji korlátok nélkül, a kortárs művészetek társadalmi integrációjának intézményi kereteinkkel való szolgálata, különös tekintettel a fiatalokra. A Trafó nemcsak befogadó tér és műhely, hanem oktatási intézmény is. Profilunk fontos eleme nemzetközi produkciók és alkotók munkáinak megismertetésea hazai szakma és közönség soraival. Folyamatosan bővülő kapcsolatrendszerünk és egyre stabilabb nemzetközi hírnevünk révén évről évre többet próbálunk tenni azért, hogy a hazai művészek számára új lehetőségek nyíljanak meg külföldi együttműködésekre, koprodukciók megvalósítására.

A 2016/17-es évadban az együttműködést és a fejlesztést gondoltuk vezérvonalnak: Egyrészt támogattuk a függetlenek már-már „kanonizált” nagy egyéniségeit, a **Pintér Béla Társulat**nak éltalában havi két *Titkaink* előadást szerveztünk és az évadban együtt ünnepeltük a *Gyévuska* 100. előadását, tovább játszottuk **Schilling Árpád** és **Mundruczó Kornél** és a Forte Társulat előadásait. Ezzel párhuzamosan lendületbe próbáltuk hozni a fiatalabb generáció alkotóit azzal, hogy új előadásokat generáltunk nekik vagy korábbi előadásaikat komoly közönségsiker mellett játszottuk újra. Ebbe a csoportba tartozik a színházcsináló **Boross Martin/Stereo Akt, a Dollár Papa Gyermekei,** a **K2** és **Kelemen Kristóf,** **Znajkay Zsófia, Almássy Bettina,** valamint **Molnár Csaba, Fülöp László, a Duda Éva Táruslat, a Vadas Tamara, Vass Imre, Cserepes Gyula.** Együttműködtünk a **MANNÁ**val az SZFE bábszakos hallgatóinak előadásai kapcsán, a Műhely Alapítvánnyal közösen **ANTRÉ** éven sorozatot indítottunk fiatal koreográfusok/táncosok bemutatását elősegítendő. A fiatal alkotóknak, akik új látásmódjukkal bolygatják meg a hagyományos előadó-művészeti kereteket nincs könnyű dolguk: nemcsak a mögöttük álló műhelyek életben maradása kérdéses, hanem munkáik is az eddigiektől eltérő szakmai odafordulást igényelnek, nem rendelkeznek még erős közönségbázissal (azt felépíteni emény és hosszútávú feladat), de híveik lelkesek, kitartóak és kísérik őket útjaikon.. Hosszú távú cálunk az, hogy erősítsük fiatal közönségünket, és ehhez fejlesztjük. a technológiai innovációt a performatív műfajokkal vegyítő smART sorozatunkat.

|  |  |  |  |
| --- | --- | --- | --- |
| **Bemutatók** | **Nézőszám** | **Kiadás** | **Bevétel** |
| Halas Dóra & Nagy Fruzsina: Tabu-kollekció | 323 | 3 778 500 | 1 609 321 |
| Antré 4 // Juhász Adél, Porteleki Áron: COEXIT | 40 | 64 900 | 31 417 |
| Hiroaki Umeda (JAP): Drives (2016) & Holistic Strata (2011) | 302 | 5 178 908 | 1 104 844 |
| Almássy Bettina: Családi Al-Bumm | 64 | 1 360 000 | 86 143 |
| Miet Warlop (B): Dragging the Bone | 108 | 4 064 894 | 245 922 |
| Kálmán Eszter: A Tó - A CAFe Budapest Kortárs Művészeti Fesztivállal közös program | 129 | 1 120 479 | 358 581 |
| TAO Dance Theater (CHN): 6 & 7 - A CAFe Budapest Kortárs Művészeti Fesztivállal közös program | 309 | 8 171 822 | 1 165 749 |
| Agrupación Senor Serrano (ES): A House in Asia A CAFe Budapest Kortárs Művészeti Fesztivállal közös | 124 | 3 156 401 | 474 056 |
| Terike & Irén - A K.V. Társulat felolvasószínházi bemutatója | 20 | 53 074 | 17 874 |
| Molnár Csaba: Az ökör | 154 | 3 433 916 | 492 954 |
| C!RCA (AUS): Addigra mi lesz (What Will Have Been) | 305 | 5 009 216 | 1 883 383 |
| Dollár Papa Gyermekei: Csehov | 105 | 1 113 708 | 302 834 |
| Timothy and the Things: Schrödingerre várva | 145 | 1 646 788 | 465 332 |
| Meg Stuart/Damaged Goods (BE/DE/US): Violet | 125 | 4 908 215 | 432 039 |
| K. V. Társulat/Kárpáti Péter: Dreamingpool | 10 | 29 600 | 9 527 |
| Peter Brook (F): Csatamező (Battlefield) | 316 | 15 324 207 | 3 122 505 |
| Rájátszás: Valami zümmögjön | 434 | 826 398 | 918 223 |
| Klímacsúcs - A Litera 15. előszilveszteri partija | 308 | 821 300 | 573 348 |
| Compagnie XY (FR): Mégsincs este (Il n’est pas encore minuit…) | 321 | 7 562 352 | 1 319 451 |
| vass imre: játék a peremvidéken | 10 | 100 000 | 17 479 |
| GroundFloor Group (Kolozsvár): Parental Ctrl | 138 | 1 071 309 | 142 993 |
| Stereo Akt: Emlékek klinikája | 142 | 1 593 432 | 140 788 |
| magyarIQm őshonos bemutató | 126 | 273 800 | 192 520 |
| Anton Lachky Company (SK/BE): Mellékhatások (Side Effects) | 241 | 2 490 921 | 800 019 |
| Compagnie Ieto (FR): Az egyensúlyvesztés ösztöne (L'instinct du déséquilibre) | 312 | 3 984 567 | 1 210 038 |
| Az Átváltozó Egyesület bemutatja: "TÁBOR" | 52 | 42 756 | 32 756 |
| artman\_T\_est - premier | 137 | 1 031 221 | 174 489 |
| ECHOLÁLIA > költészet 4.1 | 72 | 33 333 | 52 441 |
| Jérôme Bel (FR): Gala | 299 | 5 058 265 | 1 327 653 |
| Svalbard Company (SE): All Genius All Idiot | 299 | 3 166 008 | 965 355 |
| L-E-V by Sharon Eyal & Gai Behar (ISR): OCD Love | 304 | 6 627 270 | 1 187 101 |
| The International Institute of Politcal Murder/Milo Rau (CH-D): HATE RADIO | 231 | 5 301 922 | 897 989 |
| Antré 6 // SZERI VIKTOR: GET AHOLD OF IT | 41 | 35 000 | 30 156 |
| szívHANG - premier | 189 | 0 | 185 194 |
| jövőKÉP - premier | 153 | 0 | 114 330 |
| Blick Théâtre (FR): [hullu] | 241 | 4 960 208 | 838 232 |
| Pole Theatre Hungary művészi rúdtáncverseny – délutáni (középhaladó) program | 80 | 992 390 | 975 590 |
| V. Országos Team Slam Poetry Bajnokság Döntője | 224 | 452 000 | 383 662 |
| smART! XTRA // ILLÚZIÓK - InsideOut Escape Games (FI) – LaLuz Visuals – Látványház: MAGIC BOX | 27 | 698 807 | 25 355 |
| ÜVEGBÚRÁK | 47 | 40 000 | 57 558 |
| Freak Fusion: fightinGravity | 257 | 1 615 255 | 892 518 |
| Kelemen Kristóf - Pálinkás Bence György: Magyar akác | 58 | 1 616 800 | 204 412 |
| Emanuel Gat Dance (FR): SACRE / GOLD | 266 | 6 500 228 | 782 136 |
| Antré 7. // Ziggurat Project & Munkácsy Eszter: ANXIETY | 39 | 55 709 | 30 709 |
| Benjamin Vandewalle (BE) & Yoann Durant (FR) & Soharóza (HU): Hear | 40 | 2 674 827 | 387 692 |
| BUDAPEST TÁNCISKOLA - BEATLES-DALOK | 127 | 349 863 | 235 825 |
| Átváltozó Egyesület: 4 DIMENZIÓ | 19 | 120 000 | 34 960 |

1. a tagozatok egymáshoz való kapcsolódása, a több tagozatot is érintő produkciók bemutatása, együttműködés

A Trafó működését a tánc – a színház – a vizuális művészetek – a cirkusz – a zene – a köztes műfajok sokszöge mentén lehet a legpontosabban leírni. Természetesen reménytelen vállalkozás lenne mind a **271** programot pontosan leírni, de ez az évad **nemcsak** az előadások és a nézők számában döntött meg minden rekordot, hanem abban a sokféle irányban is, amerre elindultunk, és amelyek egymásra hatása és egymás mellettisége határozza meg a Trafó Kortárs Művészetek Ház működési irányát.

A Trafós színházi eseményeket akár helyszínek szerint is csoportosíthatnánk. A **Dollár Papa gyermekei**nek eddig hagyományos terepe a 40 embert befogadó stúdió volt, ide készült a társulat négy bemutatója, ám ebben az évadban „minőségi” ugrás következett, legújabb bemutatójuk (a **Titánium projekt** keretében) *Csehov* már a nagyterembe készült és ott is maradt műsoron. De a főváros támogatta a **Timothy and the Things** bemutatkozását is. Havi néhány előadásukra folyamatos az érdeklődés. Ide készült **Nagy Fruzsina és a Soharóza kórus** előadása a *Tabu Kollekció* (amelyet egyszeri alkalomnak terveztük, de 6 előadás után sem tudunk leállni vele), a **Sztereó Akt** legújabb produkciója is. A nagyszínpad a helye a beérett középgenerációnak: a **Pintér Béla és Társulata**, a **Proton Színház** **Mundruczó Kornél** rendezte darabjai, **Schilling Árpád** darabját és a **Forte Társulat** készítette ide előadásait, melyeket folyamatosan műsoron tartottunk – bár nem volt könnyű az egyeztetés. Új „szereplőkkel” is próbálkoztunk, bemutatkozott itt a Zsámbékon már nagy sikert aratott *Köztársaság*, című előadás, nem egyértelműen pozitív volt a fogadtatás, de játszott itt a TÁP Színház, műsoron maradt a **Kálmán Eszter** rendezte *A tó.* Nagy örömünkre a **Freak Fusion** újcirkuszi társulat is jelentkezett új előadással a kifinomult, halk, csendes és látványos 5 szereplős *Gravity* nagy ugrás a társulat életében. A Klubban folyamatos volt a fiatalok jelenléte: egy évvel a bemutató után még mindig komoly az érdeklődés **Kelemen Kristóf** produkciója iránt, az Almássy Bettina írta-rendezte Családi Al-Bumm hat előadást ért meg, a MANNÁval együttműködésben folytattuk az SZFE bábszakosainak bemutatkozását, néhány produkciót többször is játszottunk, ahogy továbbra műsoron maradt a **Kárpáti Péter** vezette **Titkos Társulat** *Két nő* című produkciója és a **Hudi László** írta-rendezte egyszemélyes darab **Murányi Tündé**vel. A **Peter Brook** rendezte *Csatamező*, a köré szervezett workshopokkal, beszélgetéssel és Különórával volt kétségtelenül az évad legnagyobb, leglátványosabb eseménye, de hatalmas sikert aratott, egy különös koprodukció, a **Jerome Bel** rendezte/tervezte *Gála* magyar verziója, De játszottunk az épületen kívül is, külső helyszínen, **a Kilián laktanyában** került bemutatásra a *Magyar akác*, **Kelemen Kristóf** legújabb projektje, a szomszédos használaton kívüli csemegeboltban a Proton Színház *Frankenstein projekt*je az **óbudai régi harisnyagyárban** pedig, egy különleges hangkoreográfia, a **Benjamin Vandewelle** és a **Sóharóza** együttműködésében megszületett *Hear*.

A 2016/17-es évadban is folytattuk a *200%tánc* és sorozatunkat, melyekbe hagyományosan a tánc neves nemzetközi társulatait rendezzük. A 200%tánc sorozatunkban – mely a színtiszta, szemet gyönyörködtető előadásokat gyűjti egybe – változatos nemzetközi programmal leptük meg a nézőket. Az izraeli **Sharon Eyal** a Batshevából kinőtt koreográfus és partnere a parti-kultúrából érkezett Gai Behar idén már 3-szor járt a Trafóban – ismét osztatlan sikerrel. darabbal. Az évad meghatározó előadása mindenképpen a **Jerome Bel**-féle *Gala* volt, melynek rendezőileg meghatározott szerkezetéhez a gondosan kiválogatott helyi amatőr és profi szereplők adták meg a tartalmat. Három előadás után 208 januárjában újra megszervezzük a produkciót, annyira fontosnak gondoljuk a produkció üzenetét a sokszínűségről, másságról, kohézióról, odafigyelésről és értékekről. Két vakmerő előadás is messzire rugaszkodott a komfortzónától illetve az egyszerűen befogadható táncoktól feszegette a határokat a már ismert **Miet Warlop,** és a világhírű, de magyarországon most bemutatkozó **Meg Stuart**. És akkor mpég nem beszéltünk a régi darabjait a nagy érdeklődés miatt újra bemutató **Hodworks**ről, a **Frenák Pál Társulat**ról és a **Tünet Együttes**ről. *Az éjszaka csodái*t az évad során hatszor játszottuk, annyira erős volt a nézői érdeklődés, és mindegyik előadásra érkeztek olyan középiskolás csoportok is, akiknek utófoglalkozás is járt. A Trafó és Műhely Alapítvány új, közös programsorozatában az **Antré**ban új kezdeményezéseknek, friss szemléletű fiatal alkotóknak kíván bemutatkozási lehetőséget teremteni a Trafó Stúdióban – havonta egy alkalommal. Fontos nekünk az együttműködés az **ArtMan Mozgásterápiás Művészeti Közhasznú Egyesülettel**, szinte már hagyomány, hogy koratavasszal összefoglaló estet szervezünk neki, idén a 3 bemutatott darabból kettő ősbemutatót is köszönthettünk.

A magyar **Freak Fusion** mellett több külföldi **újcirkuszi társulat** lépett fel a Trafó porondján az 2016/17-es évadban. A külföldiek közül (akik szinte mind legalább részben franciák, mert az újcirkusz egy kicsit mindig francia) novemberben az ausztrál **Circa** mutatta be erősen koreografikus, hihetetlen fizikai erőnlétet igénylő produkcióját, a francia cie XY immár másodszor nyűgözte le embergúláival a közönséget, a svéd Svalbard megmutatta milyen i egy cirkuszperformansz, a francia Blick pedig a cirkuszművészet és a bábművészet határmezsgyéjén egyensúlyozott Az évad újcirkuszi programjának minden előadását **workshop** kísérte,az **Inspirál cirkuszközponttal** közös szervezésben.

Az évadban először került megrendezésre az XXS sorozat, egy nap, több helyszín, több kis program, a **SOURCE** uniós program támogatásával.

A Trafó 2016/17-es zenei programjai rendkívül színvonalas és sokszínű volt. A műfaji sokszínűség mellett kiemelt célunk a legkurrensebb külföldi és hazai előadók bemutatása. Sorozatok tekintetében tovább folytattuk a fiatalok körében nagyon népszerű, elsősorban elektronikus zenére fókuszáló **Electrify**-t, az év során három estét rendeztünk. Az **indiai klasszikus zenére** fókuszáló nagysikerű sorozat keretében két este szerepelt, közülük Shahid Parvez fellépése történelmi jelentőségű. A ma élő szitárosok legendás művésze első koncertjét adta Budapesten, ugyancsak teltháznak. A szokásos fesztiválos együttműködések is jól sikerültek. Az **UH Fest** két napját is a Trafóban tartotta, utóbbin a popzene határmezsgyéjén mozgó Dean Blunt adott rendkívül emlékezetes koncertet. Kortárs zenében se volt hiány: az **Átlátszó Hang Fesztivál** keretében egy nem mindennapi amerikai együttest láttunk vendégül, akik egy különleges asztalon zenéltek.

A magyar színtérből próbáltunk az előremutató zenekaroknak lehetőséget adnia NEXTFESZTen bemutatkozott a Trafóban a **Ricsárdgír**, a **Gustave Tiger** és az **Újzenekar**.

Ebben az évadban is folytatódott a Trafó ***smART!-***sorozata a technológiai innovációk és a performatív elemek találkozásából születő színpadi előadások és interdiszciplináris projektek bemutatására. A havi rendszerességgel jelentkező ***smART! XTRA*** interaktív prezentációsorozat keretében feltérképeztük a magyar fejlesztői szcéna kiemelkedő alkotóit és bemutattuk a különböző kreatív területeket összekapcsoló projektjeiket is.

Foglalkoztunk **a térrel, a térmanipulációval, a zenével**, az észleléssel.. Az installált munkákat interaktív módon, élményszerűen prezentáltuk a laikus és szakmai érdeklődők számára, melyeket így a helyszínen ki is lehetett próbálni.

Komoly hangsúlyt fektettünk a fiatal generáció megszólítására, az egyetemekkel való együttműködések kialakítására.

A **TRAFÓ GALÉRIA** 2016/2017-es évadát Péli Barna kiállítása nyitotta meg, őt követte **Hubert Czerepok** (a minimalista kritikai lengyel képzőművészet egyik legújabb alakjának első budapesti önálló kiállítása. A *Interferencia* csoportos kiállítás - a fiatal magyar művészgenerációt állította a középpontjába; a kiállítás tematikus fókusza pedig a fiatal magyar művészet egyik potenciális nagy narratívájaként kínálkozó új absztrakt jelenségekre koncentrált. Az új évet a Berlinben élő **Németh Hajnal**, a magyar kortárs képzőművészet évtizedek óta meghatározó alakja, nyitotta meg. A következő kiállítás, a Sodródás kiállítás annak a lehetőségét vizsgálta, hogy miként léphetünk ki a félelem ördögi köréből. A kiállítás nem utópikus víziókról szólt, hanem arról, hogy miként lehet értelmet találni a kis dolgokban és miként fedezhetjük fel azt a tudást, amit valahol útközben elveszítettünk. A kiállítás a jövőt fürkészte és ebben a jövőben úgy tűnik, hogy az emberiség szerepe már nem az lesz, mint ami eddig volt, már nem lehetünk egyszerűen arrogáns irányítói mindannak, amit megfigyelünk.

**Kristóf Krisztián**nak pedig első nagyobb léptékű önálló kiállítása került megrendezésre a Trafó Galériában.

A galéria kurátorainak szervezésében ismét volt **Gondolat Plasztika** performaszsorozat, haza és külföldi előadók részvételével.

1. közönségkapcsolati rendszer bemutatása
2. közönségszervezési munka bemutatása, ennek keretében különösen az évadra meghatározott feladatok és teljesítésük, a módszerek, eszközök és eredményesség tekintetében

A Trafó marketingtevékenységének legfontosabb feladata a Trafó előadásainak minél szélesebb körben történő kommunikálása ahhoz, hogy a lehető legjobb kihasználtsággal játsszuk az előadásainkat, minél nagyobb közönség előtt. Ezt a marketingeszközök széles skálájával valósítjuk meg, a közönségünkkel való minél közvetlenebb kommunikációval. Több közvélemény-kutatás, illetve saját kutatásaink/tapasztalataink is azt támasztják alá, hogy a közönség számára nagyon fontos a személyesség, elengedhetetlen, hogy minél közelebb vigyük a nézőket az intézményhez, a kortárs előadóművészeti előadásokhoz.

**Közönségszervezés, direktmarketing**

A Trafó „hagyományos” közönségszervezése szimultán több különböző területen történik. Folyamatosan épülő adatbázisunk az alapja a közönségszervező munkájának. Ezek egyrészt személyes kapcsolatrendszerek, e-mail listák, másrészt intézményekhez köthető kapcsolatok, amikor egy-egy csoporttal kommunikál a közönségszervező, mint például egy külföldi előadás kapcsán a hazánkban élő adott nemzet honpolgárai, vagy például egy társadalmi problémát feldolgozó előadás kapcsán bizonyos civil szervezetek. Olyan Trafóba járó csoportok kialakításán dolgozunk folyamosan, amelyekről tudható, hogy mely előadások érdekesek a számukra. Színház és táncszakmai adatbázisunkat is folyamatosan bővítjük, új együttműködő partnerek feltérképezése pedig folyamatos. A velük folytatott együttműködések fő célja a fiatal korosztály „becsatornázása” a Trafóba. A közönségszervezésben tehát egyre nagyobb hangsúlyt kap a direktmarketing és kopromóciók szervezése.

**Főbb közönségszervezési területek, aktivitások**

Meglévő Trafós közönségkapcsolatok (és az ahhoz tarozó „élő” adatbázis) folyamatos karbantartása, ápolása, bővítése, építése, a következő struktúra szerint:

1. Oktatási /szakmai intézmények

2. Kulturális intézmények, partnerek, társulatok

3. Kopromóciós partnerek

4. Beavatós kapcsolatok

5. Fesztiválok, kitelepülések

6. Véleményvezérek

Folyamatos telefonos és személyes kapcsolattartás iskolákkal, egyetemi körökkel, közösségekkel, intézményekkel-

Új kapcsolatok folyamatos keresése, építése, elsősorban látogatók, kulturális intézmények, egyéb új partnerek, illetve iskolák, cégek.

Az új kapcsolatokkal bővített adatbázis update rendszeres elküldése a csoportvezetőnek.

Látogatói adatbázisok, címlisták bővítése, kezelése.

Közönségszervezési és kommunikációs célt támogató, adott célcsoporthoz szóló, előadásokhoz kapcsolódó kísérőprogramok generálása, szervezés.

Sorozatok/kezdeményezések/csoportok programjainak, eseményeinek becsatornázása a Trafóba (meetupok, beszélgetéssorozatok stb. kezdeményezése).

**BTL és B2C** marketing feladatok:

• promóciós plakátozás, szórólapozás és műsorfüzet terjesztés koordinálása

• specifikus szórólap- és plakátterjesztés, kapcsolattartás a kézbesítővel, illetve a reklámhordozó helyekkel, a terjesztési lista folyamatos frissítése

• házon belüli szórólapozás koordinálása: a jegyszedőknek adandó szóróanyagok összekészítése és a feladat kijelölése egy erre kijelölt füzetben

• a közönségforgalmi terek információs anyagainak és arculatának felügyelete (pénztár előtti pult, a faliújság alatti rekeszek)

• online közönségszervezés (közösségi siteok, adott programokhoz kapcsolódó oldalakkal kapcsolatépítés, fenntartás)

• hírlevél és egyéb online szerkesztői feladatok

• csoportvezető által kiadott feladatok ellátása, pl. kép / információ küldése kontaktoknak

**Közönségtalálkozók, hírlevelek**

A Trafó közönségszervezési, közönségkapcsolat-ápolási aktivitásának fontos része az előadások utáni beszélgetések az alkotókkal, a közönség bevonásával, de az előadásokat megelőző, sikeres *Különóra* programsorozatunk is, ami az előadáshoz kapcsolódó területet térképezi fel, egy arra az alkalomra felkért előadóval.

A személyes találkozás, a közvetlen hangvétel alapvető kommunikációs eszköze a közönségszervezőnek. A személyesség a **hírlevelek** megírásában is hangsúlyos, hétről-hétre műfajok szerinti bontásban – általános, színház, tánc, zene -, célzottan küldünk hírleveleket előadásainkról.

1. karitatív tevékenyég bemutatása, ennek keretében különösen a kedvezményrendszer, együttműködések, a művészeti munkához közvetlenül nem kapcsolódó tevékenységek ismertetése

Nézőink a Trafóban készpénzzel, bankkártyával, SZÉP kártyával, illetve Sodexo és Edenred (korábban Accor) Ticket Culture kultúrautalványokkal.

A 2014/2015-ös évadban bevezetett a Paypass terminál tovább könnyíti a gyors bankkártyás fizetést, nagyon népszerű, legtöbb kártyás fizető használja.

A Trafó belépőjegyet **online** is meg lehet vásárolni holnapunkon, bankkártyás és MasterCard Mobile Payment fizetéssel, vagy mobiltelefonról – időszakonként, promóciós céllal 5% kedvezménnyel, ezzel is ösztönözve az online jegyvásárlást.

A fentieken felül a következő kedvezmények érvényesek a legtöbb programunkra.  
  
**KEDVEZMÉNYEK színház, tánc és újcirkusz előadásainkra**

**20% kedvezmény:**

**• Diákoknak / nyugdíjasoknak**

**• Fogyatékkal élő látogatóinknak és kísérőiknek**

**• Tilos Támogatói Tagkártyával és Magyar Narancs kártyával rendelkező látogatóinknak**

**10% kedvezmény:**

**• Ferencvárosi (IX. kerületi) lakosoknak**

**• Pedagógusoknak**

**• Érvényes Trafó bérlettel rendelkezőknek**

**• Enjoy Budapest Carddal rendelkező látogatóinknak**

**• Amnesty International tagsági kártyával rendelkezőknek**

**Csoportkedvezmény:**

10 fő feletti felnőtt és diákcsoportoknak 10%, illetve 30%kedvezményt biztosítunk a belépőjegyek árából. Ezt a csoportkedvezményt a közönségszervező kolléga révén tudják érvényesíteni.

Zenei programokra a fenti kedvezményrendszer nem vonatkozik. Koncertenként –

legtöbb esetben – 100 db kedvezményes árú, elővételes jegyet biztosítunk.

1. közösségépítő tevékenység, önkéntesek bevonása

A Trafó immár kilencedik éve működtet **önkéntes program**ot. Az aktuális Trafó gyakornok feladata, hogy koordinálja a – mind a Trafó, mind az önkéntesek számára – hatékony együttműködést. A célunk, hogy az önkéntesek bepillantást nyerhessenek az intézmény működésébe, annak munkafolyamataiba. Mára több korábbi önkéntesünk is a szakmában dolgozik. Ők pedig nagy segítséget nyújtanak a Trafó számára a felmerülő, és alkalmanként elhúzódó munkák elvégzésében, egyrészt a marketing, másrészt a szervezői munka területén (szórólapok terjesztése, háttéranyagok gyűjtése, készítése, fordítási munkák, illetve az előadás napján, vagy előtt felmerülő feladatok a művészek kapcsán). A kisszámú stáb munkáját segítik így, hogy még rugalmasabban tudjon működni a csapat.

A közösségépítés területén pedig kiemelendő, hogy a már működő eszközök alkalmazása mellett a Trafó a törzsközönsége – **bérleteseink** – fokozott és kiemelt figyelemben részesülnek. Kedvezményeket vehetnek igénybe néhány partnerintézményben, illetve a nem bérletes jegyeiket is 10% kedvezménnyel vásárolhatják meg. Bérleteseinket folyamatosan tájékoztatjuk előadásainkról, heti rendszerességgel hívjuk fel a figyelmet az aktuális programokra. Szeretnénk ezzel is elősegíteni azt, hogy tudják, érezzék annak előnyét, hogy bérletesek, és szeretnénk folyamatosan növelni bérleteseink számát, ezzel is elősegítve a folyamatos és állandó Trafóba visszatérést. Számukra a kiváltságot is biztosítjuk, mint az emailben jegyfoglalás a bérletre, mely jegyeket soron kívül vehetnek át az előadás napján. Az így kialakuló közvetlen kapcsolati hálót is a jegypénztáros-közönségszervezőnk építi, tartja fenn.

1. az egyenlő bánásmód jegyében tett intézkedések, az előadások akadálymentesítése

A Trafó épülete nem akadálymentes. De előadásaink 80%-át látogathatják és látogatják is kerekesszékkel közlekedő mozgássérültek, akiket az oldalsó bejáraton, egy mobil rámpán be tudunk segíteni a nagyterembe a számukra fenntartott helyre. Folyamatosan dolgozunk az épület teljes akadálymentesítésén. Sajnos a Klub eseményei kerekesszékkel nem látogathatók.

Ezen kívül több olyan előadásunk is volt, ahol biztosítottuk látássérültek számára az akadálymentesítést audionarrációval, vagy hallássérültek számára jelfordítással.


1. jegyértékesítési rendszer bemutatása
2. marketingstratégia bemutatása,

**Mit tudunk a Trafó közönségről? És hová szeretnénk eljutni?**

A 2015/16-os sikeres online kérdőívezést megismételtük a 2016/2017-es évadban. Az online kérdőív eredményei alapján, kiderült, hogy a Trafó közönségének 43%-a 15-35 közötti korosztályba esik, ami azt mutatja, hogy tovább fiatalodott a közönségünk az elmúlt egy évben, amit már több éve célul tűztünk ki. Ez részben annak köszönhető, hogy több olyan programot szerveztünk, ami nemcsak tartamilag felel meg a fiatalabb korosztály ízlésének, hanem életvitelükhöz és anyagi helyzetükhöz is igazítva van, s kellőképpen vonzó. Másrészt a kommunikáció stílusán is „fiatalítottunk” az elmúlt évadban.

**Célcsoport meghatározás**

Szintén a kutatás eredményéből az derül ki, hogy a Trafó közönségének 79%-a felsőfokú végzettségű és kb. 2/3-a nő. Ez a 15-35 éves korosztály, közönségünk 40%-a, nyitott arra, hogy a kortárs kultúra új területeit, kezdeményezéseit megismerje és megtapasztalja.



De míg egy klasszikus repertoárszínház esetében jól körvonalazódik egy műfaji profil, addig a mi esetünkben sokkal szélesebb a műfaji paletta, így az egyes előadások célközönsége is. Három egymás utáni három akár teljesen másfajta előadást is bemutatunk: egyik nap egy magyar táncelőadást, másnap egy kortárs külföldi színházi előadást, míg harmadnap egy kortárs komolyzenei koncertet. Ehhez más és más közönséget feltételez. Létezik tehát egy általunk jól körvonalazott célcsoport, a törzsközönségünk, azonban a közönség körülbelül fele így is alkalmi látogató, és a legkülönfélébb korosztályból kerül ki, a legkülönfélébb érdeklődéssel.

Tehát, ami a Trafó hátránya, az egyben az előnye is. Egy klasszikus repertoárszínházzal szemben, ahol jól körvonalazódik a műfaji profil, érdemes. A „közönséggel” oly módon foglalkozni, mint egy olyan közeggel, amely előadásról-előadásra többé-kevésbé ugyanaz.

A Trafó közönsége a legalább négyféle – tánc, színház, újcirkusz és zene – műfaji profil miatt nagyon diverzifikált. És akkor még nem beszéltünk az egyes műfajokon belüli alkategóriákról (audiovizuális fizikai színház, vizuális zenész színház, tárgyszínház, tánc-újcirkusz, zenén belül jazz, kortárs, elektronikus, kísérletező pop stb.) Vagyis, a Trafó kommunikációs célcsoportját előadásonként kell körbehatárolni, és ahhoz kiválasztani a megfelelő kommunikációs eszközöket. Bár sokkal nagyobb munkát igényel, mint egy átlagos közönséggel kommunikálni, sokkal pontosabban körül is határolható a célcsoport. vagyis, minél pontosabb célcsoport meghatározás a cél egy-egy előadás esetében.

Ennek fényében az általános hírlevél és a műfaji hírlevelek mellett (színház, tánc, újcirkusz zene), bevezettük például a smART hírlevelet is. A smART és a smART XTRA! sorozat a low-tech és a high-tech, azaz a technológiai innovációk találkozása a színházzal, tánccal, performatív műfajokkal. Olyan előadásokat mutat be, melyek analóg trükkrendszereikkel vagy éppen forradalmi technikai újításaikkal nyitnak új utakat az előadóművészetek területén. A színészek, zenészek, táncosok mellett immár feltalálók, szoftverfejlesztők, vagy akár szélmesterek és operátorok is komoly szerepet kaphatnak.)

A tipikus **Trafó látogatót** a következőképpen írhatjuk körül:

* 3 főből 2 nő, 1 férfi
* 15-35 év közötti
* Budapesten lakik
* felsőfokú végzettségű
* évek óta jár a Trafóba
* pár havonta jár a Trafóba

Az intézményi marketingstratégia alapvetően erre a 15-35 közötti korosztályra épül, a folyamatos fiatalítás igényével, és azzal a céllal, hogy tagjaihoz közelebb hozzuk a hazai kortárs művészetet, illetve hogy megismerkedjenek a sikeres külföldi előadókkal is.

Marketing szempontból a kihívás elsősorban az, hogy a nagyszámú, változatos előadást viszonylag behatárolt idő alatt szükséges kommunikálni, kampányt kidolgozni, lebonyolítani. Míg a repertoárszínházaknál élni lehet a színészek ismertségével, építeni lehet a szájhagyományra, hosszabb a megismerésre szánható idő, ezek a mi esetünkben általában nem hasznosíthatóak. Bár a visszatérő társulatok esetében tudunk élni ezzel a lehetőséggel mi is. Emiatt – és természetesen még sok más okból is – elengedhetetlen, hogy a **tudatos marketingre** minél nagyobb hangsúlyt fektessünk, így, mint sok minden másban, ebben is próbálunk az élen járni, új utakat felfedezni.

A Trafó marketingje egy jól körülhatárolt struktúra mentén történik, amely több pillérre épül – hagyományos marketing, sajtókapcsolatok/PR közönségszervezés/ direktmarketing/  
eseménymarketing, online szakértő, jegypénztár/közönségszervezés –, így könnyen reagál a területre jellemző gyakori változásokra. Ezek a pillérek – és az ezeket működtető/fenntartó munkatársak – egymással folyamatosan kapcsolatban állnak, így jött létre egy dinamikus, nyitott és együtt hatékony csapat, amely meghatározza a Trafó marketingstratégiájának egységét. Ezen belül is egyre nagyobb hangsúlyt kap a közösségi média tevékenység.

Marketingeszközök:

* sajtókommunikáció
* marketingkommunikáció
* közönségszervezés
* online kommunikáció
* jegyértékesítés
* önkéntes program
* (beavató program)


**Marketingkommunikáció**


A Trafó kommunikációs tevékenységében ATL eszközöket egyre visszafogottabban használunk, elsősorban a minél optimálisabb ár-érték arány eléréséhez, mivel az ATL-eszközök még mindig meglehetősen drágák.

A **fontosabb nyomtatott programsajtóval**, esetenként **rádiószpottal** célzottan juttatjuk el az előadások hírét a potenciális közönségünkhöz. A **kültéri eszközökkel** (peron, CL) a többé-kevésbé állandó Trafós vizuális jelenlétet biztosítjuk, image építés céljából is, ez egyes előadásokat népszerűsítve.

A **BTL eszközök** hasznosabbak a Trafó számára. A BTL eszközök a Trafó esetében a **havonta megjelenő műsorfüzet,** az **előadások szórólapjai, matricái** (házon belül – mint point of sales anyag, egyéb kultúr- és szórakozóhelyeken – mint point of purchase anyag). Ezen kívül **eseménymarketinggel** is élünk**,** pl. a Bálna (különleges installáció) kitelepülése az Andrássy útra a színházi évadnyitón, vagy színházi fesztiválokra.

A kutatásból is kiderült, hogy a programokról elsősorban a Trafó **saját kommunikációs** felületein – honlap, facebook, programfüzet, hírlevél – szerez tudomást közönségünk, és ezt egészíti ki néhány print és online felület, illetve kültéri plakát. Ami nagyon fontosnak bizonyult még, az a barát, ismerős ajánlása. Ezért fontos a munkákban a közvetlen, személyes kommunikáció is.





**Új utak a kommunikációban/médiajelenlétben**

A Trafónak fontos, hogy – image építés céljából – időnként új eszközöket használjon a kommunikációban is, és ne csak közvetlenül az egyes előadásokhoz kapcsolódóan. Idei image kampányunkat a **Trafó. Bekapcsol.** szlogen köré építettük. Trafó. Bekapcsol. – szól a szlogen, ami villanykörte fejű emberrel társul, hirdetve a Trafó aktivitásra ösztönzését.

A ’bekapcsol’ figura helyet kapott trafós ajándékokon, pólón, bérlettokon, hűtő mágnesen, csomagolópapíron, táskán – és sok online felületen. Meghatározza a programfüzet és a marketinganyagok vizuálját, Videó animáció is készült a figurával, ami a ház programajánló trélereiben is látható – a Trafó tűzfalára is vetítve. Ez a figura volt az első lépés afelé az új marketingstratégia felé, amiben a Trafó lazított a hagyományos intézményi és programkommunikáción.

**Sajtókommunikáció**

Elsődleges feladata, hogy hétről hétre értesítse a sajtót az aktuális eseményekről. Az informáláson túl fontos szerepe van a kontextus-teremtésben is egy-egy előadás kapcsán; továbbá, rámutat a kultúrával kapcsolatos aktuális trendekre, tendenciákra, problémákra, társadalmi jellemzőkre – hazai és nemzetközi szinten egyaránt. Ezt elsősorban az interjúk és kritikák segítségével teszi, de segítséget nyújt az újságíróknak olyan anyagok létrehozásában is, melyek az intézményhez távolról, a színházhoz, illetve a tánchoz viszont szorosan kapcsolódnak. Ezen túl ráirányítja a kritika és a szélesebb sajtó figyelmét a feltörekvő társulatok munkájára, lehetőséget adva így azok nagyobb érvényesülésére.

A sokszínű programkínálatból kifolyólag a média különböző területeit célozza meg. A színházzal, tánccal foglalkozó sajtón kívül az irodalmi, zenei, technikai sajtóval egyaránt kapcsolatban állunk, s ha a program megkívánja, több különböző rovatban is közlésre ajánljuk. Így bizonyos előadások egyszerre kapnak helyet a technikai és a kulturális rovatokban.

Rámutat az intézményben jellemző tendenciákra több előadást összekötő sajtóanyagok segítségével. Ezzel nemcsak a Trafó programjára jellemző irányvonalakat prezentál, de az előadóművészetben kimutatható markáns stiláris és tematikai spektrumokat is kiemel.

A különböző rovatokkal másként kommunikál, így minden felületnek személyre szabottan hívja fel a figyelmét a számára érdekes információkra. Zenei programok esetében a zenei szaksajtóval és rádiókkal, társadalmi kérdéseket és problémákat felvető előadások kapcsán a kultúrpolitikai témákat is érintő lapokkal, tévéműsorokkal kommunikál. Figyelembe veszi az egyes médiafelületek profilját, lehetőség szerint exkluzív forgatási és fotózási lehetőségeket biztosít, amik egyéni és átfogó anyagokat eredményeznek.

Fontos feladatunknak tartjuk, hogy megteremtsünk egyfajta egyensúlyt a szakmai kommunikáció és a szélesebb rétegeket elérő kommunikáció között. Állandó figyelem kíséri a Trafó programjait a mértékadó, kritikákat közlő szakmai lapok részéről (Színház, Ellenfény, Balkon, Élet és Irodalom, Műértő), ám fontos, hogy amennyiben a program karaktere lehetőséget ad erre, megjelenjünk a populárisabb, szélesebb közegeket elérő műsorokban és felületeken – így a hazai női magazinok programajánló rovatában és programtól függően a bulvár lapokban is.

A Trafó missziójának része, hogy minél több emberhez eljuttassa a kortárs művészetet, ezért jelenléte kiemelten fontos a nagyközönség által mindennap fogyasztott médiumokban. Programjaink gyakran jelennek meg a híradóban és a fiatal korosztály által kedvelt portálokon is. Gondolat Generátor című színházi nevelési programunk is mutatja, hogy a középiskolás korosztályt is igyekszünk behozni a számukra érdekes előadásokra. A sajtós feladataihoz hozzá tartozik, hogy számukra is izgalmas köntösben tálalja a programokat és az általuk fogyasztott médiumok is sajtókapcsolatai közé tartozzanak.

**Online kommunikáció**

Elsősorban a marketing-kommunikáció része, de a Trafó Kortárs Művészetek Háza online kommunikációja évek óta egy, a trendekre figyelő, azokkal folyamatosan kísérletező és hazai viszonylatban azokat sokszor meg is előző képet mutat. Elsősorban a saját honlap (www.trafo.hu), a facebook oldal (https://www.facebook.com/officialtrafo) és a Trafó előadásaihoz kapcsolódó interjúkat közlő, valamint a kortárs előadóművészet területéről háttérinformációkat bemutató **Trafóblog** (blog.trafohou.se) a három fő online felület.

További közösségi oldalak szerepe is egyre hangsúlyosabb lesz, amelyben a Trafó igyekszik az élen járni. Egyre népszerűbb az **Instagram** profilunk, aminek közel 500 követője van. De hangsúlyos a többi Trafós profil is: a **Twitter, YouTube, Flickr és Google Plus**-csatornák, illetve további, dedikált facbook-oldalak (Újcirkusz, Trafó Jegypénztár, Gondolat Generátor).

Az online területen a leghangsúlyosabb a megújulás, elengedhetetlen az új tartalmakkal való folyamatos megjelenés, különös figyelemmel kísérve az új trendeket – sok fotó és videóanyag, gif stb.

A Trafó honlapja

A Trafó honlapja ez egyik legfontosabb kommunikációs felület a közönség felé. Amint az kérdőív eredményünkből szintén kiderült, a programjainkról való értesülés első forrása a honlapunk. Ezért nagyon fontos, hogy a honlap:

- minél bővebb és naprakészebb információt tartalmazzon, lehetőleg fent legyen egy fél év programja előre

- a programok átlátható rendszerben legyenek fent (műfaji besorolás, időrend stb.) – ezen a területen fejlesztettünk az elmúlt évad végén

- a programleírások vonzóak legyenek – kerüljük a nagyon szakmai szövegeket, hiszen a szakmával más felületeken (is) kommunikálunk – itt már figyelni kellene az adott előadás kereskedelmi célcsoportjára, ahhoz kellene igazítani a szöveg stílusát

* minél több beágyazott kép- és videóanyag használata – a fiatal generáció érdeklődésének felkeltése végett

A Trafó facebook oldala

A facebookon jelenleg **25.444** követőnk van, ami nagyon magas szám más kulturális intézetekhez képest! Ez nagymértékben annak köszönhető, hogy professzionális facebook tartalmat szolgáltatunk.

A legfontosabb facebook elvek, amit használunk:

- minél sokszínűbb híranyag

- minél több háttérinformációt használunk egy-egy előadáshoz, művészhez kapcsolódóan, akár személyesebb infókat, nem kifejezetten a szakmai részhez köthetőt

- egyre személyesebb hangvételt használunk

- interaktív aktivitás, bevonjuk a közönséget

- célzott (jól körülhatárolható célcsoport) facebook hirdetéseket használunk

Egyéb online aktivitás

A **Trafóblog** a facebook oldal mellett másik fontos online kommunikációs felülete az intézménynek. Rendszeresen jelentetünk meg művészekkel készített interjúkat, kritikákat, előadásfotókat, videóajánlókat. Ezen a platformon adjuk hírül a legfontosabb hazai színházi és tánchíreket, jelentősebb külföldi kulturális színes híreket. Folyamatosan fejlesztjük a blogot, illetve integráljuk egyéb online eszközeinkkel, a honlappal, facebookkal, twitterrel, instagrammal.

Új online eszközök

Az egyre népszerűbb fotós alkalmazáson, az **Instagramon** képek/videók (15 másodperces) feltöltése történik napi rendszerességgel, mintegy élő közvetítésként. 1200 követőnk van mára már ezen a közösségi felületen is.

**Google+** oldal: a facebookhoz hasonló, de közösségibb, aktívabb, jobban kategorizálható felület, amely a kisebb elterjedtséggel együtt is egy fontos irány

1. módszerei, eszközei,ennek keretében különösen a hálózat működtetése, területi hatókör, csatornák
2. bérletek bemutatása mutatószámokkal, ennek keretében különös tekintettel a gyermek- és ifjúsági, nyugdíjas, felnőtt, középiskolai korosztálynak hirdetett, bérleteken belüli telítettségre

Folyamatosan változó és megújuló bérletrendszerünk lehetőséget nyújt a kapcsolódó előadások közös értékesítésére. A bérletvásárlóink száma évről évre növekszik. Hosszútávon fenntartunk egy ún. *szabad, általános bérlet*et – 3, 5 és 7 alkalmasat –, amely lehetővé teszi a közönség számára az előadások közötti rugalmas választást. Ezzel párhuzamosan működnek az újonnan bevezetett bérleteink, melyek közül legnépszerűbb az *Ikerbérlet*, az *Újcirkusz* és a *200% Tánc* bérlet. A bérleteknek az alapvető célja a stabil törzsközönség kiépítése, és így a még jobban tervezhető jegyeladás

A jegyár-képzésünk nagyon átlátható lett. A jegyárainkat elsősorban a felmerülő költségek, a program ismertsége, kommunikálhatósága, a műfaj illetve a korábbi tapasztalataink alapján határozzuk meg, a lehető legjobb ár-érték arányban.

A jegyértékesítéshez elengedhetetlen, hogy kövessük a kapcsolódó statisztikákat, a jegyértékesítés dinamikáját, a nézői visszajelzéseket, a jegyértékesítés dinamikáját. Ez a folyamatos monitorozás lehetővé teszi, hogy ha szükséges, változtassunk a jegyárakon, növeljük a jegybevételt.

A kérdőívből újra kiderült, hogy jelenleg a nézőink elégedettek a jelenlegi jegyárakkal, a diákok is elfogadhatónak tartják a jelenlegi diákjegy-kedvezményt.

TRAFÓ BÉRLETEK A 2016/2017-ES ÉVADRA

Általános bérletek:

3 alkalmas: 6.000 Ft

5 alkalmas: 9.500 Ft

7 alkalmas: 12.600 Ft

Ikerbérlet:

Két személynek 3 alkalomra: 11.400 Ft

Három választott előadásra két-két jegyet válthat vele a bérlet tulajdonosa.

A bérletek kihasználtsága magas: 90-100% között van.

**Jegyértékesítés és árképzési stratégia**

Jelenleg két jegyértékesítő partnerrel dolgozunk együtt. A saját felületeinken az Interticket jegyrendszerét használjuk, amely segítségével az elmúlt években sokszorosára növeltük a hálózatos jegyértékesítés arányát. Az eleinte pár százalékos online eladás, mostanra 48%-os érték körül mozog. A jegyvásárlóknak a mi honlapunkon nem kell jegyjutalékot fizetnie, mint sok más internetes jegyértékesítő felületen általában. Ez elsősorban azért lényeges, mert a fiatalok körében a jegyvásárlásnak ez egy sokkal inkább preferált módja. Természetesen azok számára, akik inkább a személyes vásárlást részesítik előnyben, továbbra is lehetőség nyílik egyrészt a Trafóban, másrészt az ország több száz jegyértékesítő helyén a személyes vásárlásra. 2012-től bevezettük a jegyolvasó rendszert, amely lehetővé teszi, hogy a jegyvásárló a kinyomtatott jegye segítségével azonnal, sorbaállás nélkül beléphessen a színházterembe.

A folyamatosan változó és megújuló bérletrendszerünk lehetőséget nyújt kapcsolódó előadások közös értékesítésére. A bérleteseink száma évről évre növekszik.

A bérleteknek – és az ahhoz tartozó klubrendszernek **– az alapvető célja a stabil törzsközönség kiépítése, és így a még jobban tervezhető jegyeladás**. Mindez elősegíti a korai jegyvásárlások számának növekedését, így a kommunikációban is segítséget nyújt.

1. nézőszám növelésének gyakorlata
2. új közönségréteg megszólítása, különösen a gyermek- és ifjúsági és 18-40 éves korosztály vonatkozásában, eszközök, eredmények ismertetése

Marketingstruktúránk egyik célja, hogy a sokszínű előadás-palettánkon belül az intézményi egységes arculattal párhuzamosan különálló egységeket is létrehozzon. Ez azt jelenti, hogy az egyes előadásokat tematizáljuk, megkönnyítve azok megismerését. Így jönnek létre olyan szegmentált közönségcsoportok, amelyekhez egy bizonyos érdeklődési körhöz tartozó nézők kapcsolódhatnak, feléjük meghatározott előadásokat célzottan kommunikálhatunk. Ennek köszönhetően hoztuk és hozzuk létre most is különböző sorozatainkat, illetve kapcsolódó bérleteinket is (ilyen például a korábban taglalt 200% tánc, az újcirkusz sorozat, vagy a Koreográfusok új utakon, vagy amART! sorozat). Ezekhez a tematizált előadáscsoportokhoz kapcsoljuk a kommunikációs eszközeinket is.

A marketingkommunikáció területén zajló munka sokat segít abban, hogy a korábban kevésbé ismert előadásokat, társulatokat megismertessük, a közönséghez közelebb vigyük. A gazdasági adataink pedig jól mutatják, hogy a válság ellenére a nézőszám és a bevételeink is folyamatosan növekednek az elmúlt pár évben. Ez különösen igaz az elmúlt egy év növekedésére. A Trafó eddigi legjobb mutatóit tudjuk felmutatni, úgy nézőszámban, mint jegybevételben.

Évről évre egyre több fiatal látogat el a Trafóba. Már nem csak a szakma képviselői, tánciskolák fiatal tanulói, művészi képzésekben részvevők, hanem a legkülönfélébb területekről, iskolákból érkeznek hozzánk fiatalok. A területen kialakított, korábban vázolt együttműködések a jövőben is lehetővé teszik a kortárs művészetek népszerűsítését és a célcsoportunk felé a hatékony kommunikációt.

A GondolatGenerátor középiskolai beavató programunk évről évre nagy sikerrel zajlik, számos iskolai osztálynak, csoportnak biztosítva lehetőséget az előadások megtekintésére, előkészítő- és feldolgozó foglalkozással. A 2016/2017-es évadban 8 középiskola 400 diákjával dolgoztunk és gondolkodtunk együtt 13 előadás kapcsán.

Mindez bizonyítja, hogy a marketing jelenlegi működése hatékony és célravezető. Az intézmény imázsa itthon is és nemzetközi szinten is elismert. Ez elsősorban a szakmai sikereknek köszönhető, de a marketing célja hogy ezt folyamatosan bemutassa, támogassa, és hogy erre építsen.

1. új, nem hagyományos módszerek és eszközök alkalmazásának gyakorlata, elvárások és kihívások kezelése

Célunk az, hogy a jövőben ezen a területen is a folytassuk a már megkezdett munkát. Az eddig jól működő együttműködéseket szeretnénk továbbra is fenntartani, illetve bővítjük a már működő kört, hogy így még több látogatót vonzzunk a Trafóba, így növelve a bevételeinket is. Szándékunk a fiatalok még a jelenleginél is hatékonyabb megszólítása. Ahogy változik, tolódik el a hangsúly az eszközök, illetve a médiumok között, úgy változtatunk mi is. Erre jó példa, ahogy a köztéri és nyomdai megjelenéseinket fokozatosan az online kommunikációra csoportosítjuk át.

Ezen a területen néhány kiemelkedő eredményünk a **Trafó blog**jának arculati átalakítása és felfuttatása. Az újragondolt és új designt kapott Trafó blog **kapcsolj.be** címen várja a kortárs művészet iránt érdeklődőket. Az oldalra nemcsak a Trafó programjaihoz kapcsolódó anyagok kerülnek fel, hanem interjúk művészekkel és egyéb hírek, újdonságok is a budapesti kulturális életről. A cél a hiánypótló kulturális tartalomközlés, ahol interjúk, bejegyzések, videók számolnak be a lokális kultszcénáról. A blog anyagai személyes hangon szólítják meg a közönséget, így érve el, hogy szorosabb viszonyuk alakuljon ki az intézményhez. Az egyes posztok által betekinthetnek a kulisszák mögé, így jobban részesei lehetnek a Trafó mindennapjainak.

Legújabb kommunikációs eszközünk pedig a **Klassztér,** a Trafó podcastja. Ez egy kéthetente jelentkező podcast, ami egyaránt foglalkozik a Trafó programjaival és a kultszféra jelenségeivel. Könnyedebb, magazinos témák mellett helyet kapnak szakmai kérdések is, így egyszerre van egy szórakoztató, és egy közönségnevelő profilja is a podcastnak. Mivel nem csupán egyszeri programokkal foglalkoznak a műsorok, hanem általános kérdéseket érint, így jövőbeni programjaink kommunikációjában újra és újra felhasználhatjuk azokat. Az adások hallgathatóak és letölthetőek a blogról illetve a soundcloudról.

1. kedvezményrendszer és eredményei

Az általános kedvezményeinken túl (fogyatékkal élő látogatók, diákok, nyugdíjasok és kerületi lakosok), azoknak nyújtunk még kedvezményeket, akik előre veszik meg a jegyüket. Ez különösen igaz a koncertekre.

A jegyárainkat elsősorban a felmerülő költségek, a program ismertsége, kommunikálhatósága, a műfaj illetve a korábbi tapasztalataink alapján határozzuk meg.

A jegyértékesítéshez elengedhetetlen, hogy kövessük a kapcsolódó statisztikákat, visszajelzéseket. Figyelemmel követjük a jegyértékesítés dinamikáját, a korábbi előadások jegyeladási arányait, a látogatók igényeit. Ez teszi lehetővé, hogy a későbbiekben esetlegesen változtathassunk a jegyárainkon, és így is növelhessük a ház bevételeit.

A Trafó jegyárazási politikája az, hogy igényes kortárs művészethez juttassuk az anyagilag hátrányosabb helyzetben lévő embereket is, illetve a diákoknak se legyen túl nagy anyagi teher egy program megtekintése.

Annak ellenére, hogy a bérlet és jegyárainkon az elmúlt két évadban nem különösebben emeltünk, mégis szép eredményt értünk el bevétel szintjén a magasabb látogatószámnak köszönhetően.

1. médiakapcsolati tevékenység bemutatása
2. helyi, regionális és országos hatókör és médiumok-felületek szerinti bemutatása

A sajtókommunikáció része a folyamatos kapcsolattartás a média résztvevőivel, fontos, hogy hétről hétre változó programunkat megismertessük, és úgy tálaljuk, hogy az érdekes és érthető legyen elsősorban a célcsoportunk, de akár az intézményt most megismerők számára is. A sajtóanyagokban elsősorban az egyes, nálunk bemutatásra kerülő előadásokkal foglalkozunk, de törekszünk arra is, hogy a társulatok és a nálunk fellépő művészek is teret kapjanak, és így ne csak az alkotást, hanem az alkotót is közelebb vigyük az olvasókhoz, ezáltal személyesebbé téve a kommunikációt, így segítve a Trafó arculatának építését is. Az utóbbi egy évben szorosabbra fűztük a kapcsolatot a kereskedelmi televíziókkal, így érve el, hogy a kortárs művészetek és a Trafó híre szélesebb tömegekhez is eljuthasson.

1. premier előtti és utáni médiaaktivitások, ezen belül különösen kritikai visszhang és saját anyag megjelentetése

A Trafó ismertségét és elismertségét is jól jellemzi folyamatos sajtójelenléte. Hétről hétre helyet kapunk a legkülönbözőbb médiumokban elsősorban az előadást megelőző bemutatkozó anyagokkal, és azt követően a véleményekkel. A Trafó Kortárs Művészetek Háza a sajtó-kommunikáció területén elsődleges céljának tekinti a kortárs művészetek különböző műfajaira irányuló **kontextus-teremtést:** rámutatni a kultúrával kapcsolatos legfontosabb trendekre, tendenciákra, problémákra, társadalmi jellemzőkre – hazai és nemzetközi szinten.

1. társulat tagjainak médiaaktivitásai, különös tekintettel a produkció népszerűsítő, illetve produkcióhoz nem köthető aktivitásokra

Az előző pontban leírtak szellemében születik **számos interjú**, riport és elemzés napilapokban, hetilapokban, rádió- és televízió műsorokban a Trafó programjai kapcsán – sok esetben már a produkció Budapestre érkezése előtt, utána pedig szinte minden esetben. A Trafó sajtó-kommunikációjának fontos specifikuma, hogy magyar fellépők mellett a világhírű külföldi társulatok alkotóit is megszólaltassuk a magyar médiában még azelőtt, hogy alkotásuk Magyarországra érkezne. Ez azért kifejezetten fontos fegyvertény, mert a kulturális programokkal foglalkozó rovatok, műsorok, felületek száma az utóbbi néhány évben egyre csökken, illetve célzottan meghatározott, de szűkebb közönséggel kommunikáló online felületekre tevődik át – ezt pedig a Trafó is megérzi.

1. saját gyártású anyagok és az alkalmazás felületeinek bemutatása

Saját gyártású anyagaink legfontosabbika a havonta 5000 példányban megjelenő, az előadásokról rendszeres információt tartalmazó műsorfüzet, amit sok partnerintézményben terítünk azon kívül, hogy a Trafóban megtalálható mindenki számára.

1. gyermek- és ifjúsági korosztály védelmét szolgáló nézőtájékoztatási rendszere korhatárokról való tájékoztatás módja, formája

Minden ezzel kapcsolatos releváns és részletes információ megjelenik a műsorfüzetünkben és a honlapunkon.

1. saját előadásaihoz kapcsolódó jegyár-bevételeken túli, egyéb bevételi források feltárásával összefüggő tevékenység bemutatása és annak eredményessége

Külföldi fellépők esetében, amennyiben a meghívott társulat világhírű a maga műfajában, vagy nagy létszámú stábbal érkezik, kapcsolódási pontokat keresünk, például azt, hogy milyen eseménybe, sorozatba tudjuk beemelni őket. Felkeressük az itthoni partnereinket (akik potenciális társfinanszírozóink) – Café Budapest/Tavaszi Fesztivál, Kortárs Dráma Fesztivál – az esetleges együttműködés reményében. Ugyanakkor megvizsgáljuk annak lehetőségét is, hogy milyen **támogatás**t kaphatunk

* a társulat nemzetiségének megfelelő helyi külképviselettől,
* annak budapesti kulturális intézetétől,
* az adott országból, annak kulturális alapjaitól, alapítványaitól.

A színház ezen kívül folyamatosan pályázik a Nemzeti Kulturális Alap különböző kollégiumaihoz. Ösztönözzük a társulatokat/fellépőket arra is, hogy ők is pályázzanak (pl. a következő évadban fellépő japán társulatot magánszponzorokhoz irányítottuk). Kisebb társulatok esetében könnyebb az anyagi vállalás, de ebben az esetben is, az előbb felsorolt lehetőségeket számba vesszük, és pályázunk a különböző NKA, EMMI kiírásokra, és igyekszünk egyéb forrásokat, szponzorokat bevonni. A fentieken túl külföldi társulatnál – függetlenül a méretétől –, fontos, hogy lehetőleg nemzetközi turné keretén belül valósuljon meg az előadás, ezzel is csökkentve az utazási és szállítási költségeket. Amennyiben szükséges, mi is keresünk számukra a régióban fellépési lehetőségeket, és így a költséghatékonyság tekintetében újra kedvező tárgyalási helyzetbe hozzuk magunkat.

Magyar fellépők esetében sohasem fedezzük a teljes költségvetést, bemutatók alkalmával részfinanszírozást vállalunk és társ producerként lépünk a produkcióba. Itt ismét keressük az előadáshoz kapcsolódható partnereket, hazai forrásokat ugyanúgy, mint a külföldi társulatok esetében.

1. helyi művészeti, közoktatási, közművelődési és társadalmi, közösségi szervezetekkel való kapcsolatépítés bemutatása
2. együttműködések bemutatása, időbeli hatálya, célja, módszere, eredményei, különös tekintettel a saját vagy más szervezet által megvalósított projekt, fenntartó által elvárt célfeladat teljesítésre, valamint a részvétel bemutatásának személyi, tárgyi és pénzügyi oldala

A Trafó a IX. kerület egyik igen jelentős kulturális intézménye. Céljaink között folyamatosan szerepel a kerület más kulturális és közművelődési intézményeivel szorosabb kapcsolatot fűzése, amelyre remek apropót teremtett 2013-as közösségi projektünk, a *Város Ferenc élete és halála.* Ez a sorozata kapcsolatépítéseszköze és apropója is egyszerre, hiszen a szűkebb környezetünk, a Ferencváros, pontosabban a Tűzoltó utcát jártuk be virtuális főszereplőnk életének egyes állomásait nyomon követve. A megvalósításban együttműködtünk helyi kulturális- és oktatási és egészségügyi intézményekkel, velük a kapcsolatot azóta is intenzíven ápoljuk és próbáljuk bevonni őket programjainkba. Tavaly indítottuk szociális cirkusz workshopunkat, amellyel lehetőséget adunk a kerület hátrányos helyzetben lévő iskoláinak is a csatlakozásra. A Trafóklub kiváló lehetőséget nyújt arra, hogy a kerületi civilszervezetek megjelenjenek, hogy ne csak konkrét művészeti programok jöhessenek létre, hanem arra is, hogy időnkét **közösségi tér**ként jelen lehessen a helyi közösség életében.

2. hagyományteremtő, hagyományápoló tevékenység,

A 18 éves Trafó egyrészt megteremtette saját hagyományait, másrészt intenzíven kapcsolódik egy létező városi hagyománykörhöz – az alternativitáshoz, hiszen fókuszában mindig is azok a művészek álltak/állnak. akik nem feltétlenül kapcsolódnak a mainstreamhez…

3.helyi művészekkel való együttműködés bemutatása

Folyamatosan építjük kapcsolatainkat a helyi kulturális intézményekkel, dolgozunk a Bakelittel, a szintén kerületi Stúdió K-val, a MÜPA zenei, újcirkusz- és tánc programjaink kapcsán vagyunk folyamatos egyeztetésben.

1. az óvodai és iskolarendszeren belüli és azon kívüli oktatási-nevelési, művészetpedagógiai programhoz, a tantervi oktatáshoz való kapcsolódás bemutatása, ennek keretében különösen a cél érdekében létrejött együttműködés bemutatása, annak időbeli hatályának, céljának, módszereinek, eszközeinek, valamint az elért eredményeknek ismertetése

Nem állíthatjuk, hogy a Trafó Kortárs Művészetek Házának célközönségét képezné ez a réteg, de minden évadban van egy-két olyan programunk, amelyik az óvodásokat is megcélozza. Ebben az évadban a *Sündör és Niru* című bábelőadásunk szólt ennek a korosztálynak.

1. a gyermek-, illetve ifjúsági korosztály igényes színházra nevelésének gyakorlata, ennek keretében különösen a módszertani leírások, foglalkozás típusai, tematikája, eredményeinek ismertetése, előadásszámok feltüntetésével

A Trafó Kortárs Művészetek Háza **Gondolat Generátor**a olyan évről évre megújuló, korszerű, komplex színházpedagógiai program, amely párbeszédet generál a középiskolás korosztály és a kortárs művészeti alkotások és alkotóik között. A foglalkozások **14 éves (!)** történetében mindig a kortársság állt a fókuszban, csak a megközelítés módja változott időről időre. Ebben az évadban a kétféle munkát végeztünk,

1. két kiválasztott osztállyal dolgoztunk 6 hónapon keresztül, a kortársság fogalmát körüljárva, egy külön nyitó- és zárófoglalkozással,

egy hónapos előkészítő munka után további 5 középiskola 10 osztályának megszerveztük az In Site dráma és az Artemisszió együttműködésében született Víz/választó c. vitaszínházi előadást, melyben a fókusz az interakcióra, a véleménynyilvánítás lehetőségeire, módjaira és eszközeire esett.

A megvalósult program részletei

|  |  |  |
| --- | --- | --- |
| **Az előadás(ok) megnevezése** | **Az előadás(ok) időpontja(i), helyszíne(i)** | **A helyszín(ek) befogadóképessége** |
| **Bevezető foglalkozások** | **okt 13., okt 15. Helyszín: Madách Gimnázium és Scheiber Sándor Gimnázium** | **32+35** |
| **Timothy and the Things: Schrödingerre várva** | **november 16. Helyszín: Trafó, nagyterem** | **24** |
| **utófoglalkozás** | **novenber 16. Helyszín: Trafó, nagyterem** | **24** |
| **Kelemen Kristóf: Míközben önök** | **november 26. Helyszín: Trafó Klub** | **70** |
| **utófoglalkozás** | **november 29., Helyszín: Madách Gimnázium** | **35** |
| **utófoglalkozás/** | **december 1., Helyszín: Scheiber Sándor Gimnázium** | **32** |
| **Hubert Cezerepok: Nemzeti tájképek (kiállítás)** | **december 2,. Helyszín: Trafó Galéria** | **67** |
| **Időnk rövid története** | **január 23: Helyszín: Trafó Klub** | **35** |
| **Időnk rövid története/utófoglalkozás** | **január 31.** | **30** |
| **Időnk rövid története** | **február 23. Helyszín: Trafó Klub** | **31** |
| **Időnk rövid története/utófoglalkozás** | **március 1.** | **32** |
| **Titkos társulat: 2 nő** | **december 13. Helyszín: Trafó Klub** | **35** |
| **Titkos Társulat/ 2 nő utófoglalozás** | **december 20.** | **35** |
| **Zárófoglalkozás** | **március 24.; március 28. Helyszín: Madách Gimnázium és Scheiber Sándor Gimnázium** | **32+35** |
| **In Site/Artemisszió: Víz/választó** | **május 15, 16, 23, 24.**  **Helyszín: Trafó Klub** | **290 diák+ kisérők** |

1. helyi és országos turisztikai célokhoz való kapcsolódás részletezése

Kapcsolódásunk kézenfekvő és egyszerű. A tánc nyelve nemzetközi – ez jelentősen megkönnyíti a munkánkat, hiszen célcsoportunk táncos előadások esetében hatalmasra tágul, nemcsak az ide érkező külföldieket, hanem a Magyarországon élő expateket is érdekli, érdekelheti minden olyan előadás, amelynek megértéséhez nem szükséges a nyelvtudás. És hogy megkönnyítsük a külföldiek dolgát, ezeket az előadásokat **English friendly** bélyeggel is ellátjuk a műsorfüzetben és a honlapunkon, sőt külön kiadványt is készítünk ezeknek az információknak a publikálására. Komoly nemzetközi figyelemre is számot tartó előadásainkat (Proton Színház, Pintér Béla és társulata, Krétakör) angol felirattal tűzzük műsorra.

1. vezetőjének vezetői pályázatában rögzített, a művészeti tevékenységgel összefüggő vállalások teljesülése, a 2011. augusztus 18. után meghirdetett vezetői pályázatok esetén az évadra vonatkozó teljesülés, illetve a pályázatban foglalt koncepcióval való összevetés.”

Nagy József 2012. szeptember elsejével került a Trafó Kortárs Művészetek Háza élére. Miután a világhírű táncos/koreográfus igazgatói pályázatában leszögezte, hogy alapvető, döntő, profilt illető/érintő változásokat nem képzel el, a Trafó a korábban megkezdett utat folytatja, bár azoknak a koncepcionális, módszertani módosulásoknak az irányába, amelyeket Nagy József pályázatában lefektetett, azonban jelentős lépések történtek. Nagy József pályázatában leszögezi *„..Fontos alapvetés, hogy megfelelően kell kezelni a fiatal együttesek és a nemzetközi színtéren már megjelenő együttesek viszonyát. Mindkettőnek jelen kell lennie a Trafóban és mindkettőnek a minőségi kritériumok szerint kell teret adni…”*

Ennek a gondolatnak a mentén alakult át az egykor csak koncerteknek használt alagsori helységünk olyan klubbá, ahol kísérletezőbb jellegű produkciók, mint a **smART!Xtra** sorozat egyes darabjai, és a színházcsinálók fiatal nemzedékei mutatkozhatnak meg/be, ezért hoztuk létre a Műhely Alapítvánnyal közösen az Antré sorozatot, ezért lakja be havonta minimum egyszer a próbatermet a Dollár Papa Gyermekei. De legfőképpen ezt a célt szolgálja a NEXTFESZT, melynek 2017 januárjában szerveztük meg a második kiadást. Ez a három hét a fiatal közönségnek készül , maximum Y generációs alkotókkal. Az idei rendezvény sorozat, az első fesztiválhoz képest tematikailag is sokat bővült, fókuszba kerül az irodalom és a filmművészet is.

„*Földrajzilag jelentős nyitást szeretnék megvalósítani olyan Európán kívüli területekre is, mint Afrika, Dél- és Közép-Amerika, Ázsia, mely régiók művészei számára eddig nem adódott elegendő megjelenési lehetőség. Az előadások jellegét tekintve igyekeznék minél szélesebb palettát átfogni, a színház, tánc, cirkusz, báb világából….”* Műsorunkon szerepelt a legismertebb kínai kortárstánc-együttes a **TAO Dance**, a **Milo Rau** rendezte *Hate Radio* necsak Ruandáról szólt, hanem ruandaiak is voltak a szereplői, a **Circa** pedig egyenesen Ausztráliából érkezett.

Budapest, 2017. július 25.

Nagy József

ügyvezető igazgató